《词变 山花子 其二十六 变三字令》
清代·丁澎

横钗玉队绮罗丛。兰麝熏残试粉融。初闻歌艳人何奈，坠珠红。

魂消欲断燕楼空。屏翠分香鬓影秾。留春谁倩昏黄月，透帘重。

作者简介：（约1622—1686）清浙江仁和人，字飞涛，号药园。回族。顺治十二年进士，官主事。充河南乡试副考官，荐升郎中。科场案起，以违例被劾，谪塞上五年。工诗。早年与毛先舒、柴绍炳等人称“西泠十子”，后又与宋琬、施闰章等人号“燕台七子”。有《信美堂诗选》、《扶荔堂集》。